N. K. Jemisin

N. K. Jemisin (Nora K. Jemisin, sündinud 19. septembril 1972) on ameerika ulmekirjanik ja blogija. 

Oma teostes käsitleb ta fantastiliste ja ulmeliste situatsioonide kaudu selliseid sotsiaalseid ja kultuurilisi probleeme nagu kultuurikonfliktid ja ebavõrdsus. 2016. ja 2017. aastal pälvis Jemisin parima romaani kategoorias Hugo auhinna.

Jemisini debüütromaan "The Hundred Thousand Kingdoms" valiti 2010. aastal Nebula auhinna nominendiks ning James Tiptree noorema auhinna lühinimekirja. 2011. aastal valiti teos ühtlasi Hugo auhinna, maailma fantaasiakirjanduse auhinna ja Locuse auhinna nominendiks ning võitis parima esikromaani Locuse auhinna. Lisaks võitis teos 2011. aastal Jaapani feministliku ulmekirjanduse ühingu sootunnetuse auhinna. 2017. aasta augustis teatas telekompanii TNT, et "Lõhutud maa" triloogia alusel on valmimas telesari.

Eesti keeles on ilmunud triloogia "Lõhutud maa" ("Broken Earth") kaks esimest köidet kirjastuselt Tänapäev Sash Uusjärve tõlkes: 2018. aastal "Viies aastaaeg" ja 2019. aastal "Obeliskivärav".

Elulugu 
N. K. Jemisin sündis Ameerika Ühendriikide Iowa osariigis Iowa Citys ning kasvas üles Alabama osariigis Mobile'is, veetes suved New Yorgis. Jemisin õppis aastatel 1990–1994 Tulane'i ülikoolis, mille lõpetas bakalaureusekraadiga psühholoogias. Seejärel astus ta Marylandi ülikooli, kust sai magistrikraadi haridusteaduses. Ülikooli lõpetamise järel elas ta kümme aastat Massachusettsis ning kolis seejärel New Yorki, kus töötas psühholoogi ja karjäärinõustajana. 2016. aasta mais algatas Jemisin Patreoni kampaania, mis tagas talle piisava sissetuleku, et lõpetada töötamine psühholoogina ja keskenduda ainult kirjutamisele.

Tunnustus

Autasud 
 Romantic Timesi kriitikute valik, parim fantaasiaromaan 2010 ("The Broken Kingdoms")
 Locuse auhind, parim esikromaan 2011 ("The Hundred Thousand Kingdoms")
 Jaapani feministliku ulmekirjanduse ühingu sootunnetuse auhind 2011 ("The Hundred Thousand Kingdoms")
 Romantic Timesi kriitikute valik, parim fantaasiaromaan 2012 ("The Shadowed Sun")
 Hugo auhind, parim romaan 2016 ("The Fifth Season")
 Hugo auhind, parim romaan 2017 ("The Obelisk Gate")

Nominatsioonid 
 Hugo auhind, parim lühijutt 2010 ("Non-Zero Probabilities")
 Nebula auhind, parim lühijutt 2010 ("Non-Zero Probabilities")
 James Tiptree jr-i auhind, parim romaan 2010 ("The Hundred Thousand Kingdoms")
 Nebula auhind, parim romaan 2011 ("The Hundred Thousand Kingdoms")
 Hugo auhind, parim romaan 2011 ("The Hundred Thousand Kingdoms")
 Maailma fantaasiakirjanduse auhind, parim romaan 2011 ("The Hundred Thousand Kingdoms")
 David Gemmelli auhind, parim uus fantaasiakirjanik 2011 ("The Hundred Thousand Kingdoms")
 IAFA William L. Crawfordi auhind, 2011 ("The Hundred Thousand Kingdoms")
 Prix Imaginales (:fr), parim võõrkeelne romaan 2011 ("The Hundred Thousand Kingdoms")
 Nebula auhind, parim romaan 2012 ("The Kingdom of Gods")
 Nebula auhind, parim romaan 2013 ("The Killing Moon") 
 Maailma fantaasiakirjanduse auhind, parim romaan 2013 ("The Killing Moon")
 Nebula auhind, parim romaan 2016 ("The Fifth Season")
 Maailma fantaasiakirjanduse auhind, parim romaan 2016 ("The Fifth Season")
 Locuse auhind, parim romaan 2016 ("The Fifth Season")
 Hugo auhind, parim lühijutt 2017 ("The City Born Great")

Teosed

Romaanid

"Inheritance'i" sari
 "The Hundred Thousand Kingdoms" (2010)
 "The Broken Kingdoms" (2010)
 "The Kingdom of Gods" (2011)
2014. aasta detsembris ilmunud "Inheritance'i" koondväljaandega koos ilmus ühtlasi samas universumis toimuva tegevustikuga lühiromaan "The Awakened Kingdom".

28. juulil 2015 ilmunud kolmest novellist koosnev kogumik "Shades in Shadow" sisaldas teiste seas romaanitriloogia eellugu.

"Dreambloodi" sari 
 "The Killing Moon" (2012)
 "The Shadowed Sun" (2012)

"Broken Earthi" sari 
 "The Fifth Season" (august 2015, eesti keeles "Viies aastaaeg")
 "The Obelisk Gate" (august 2016, eesti keeles "Obeliskivärav")
 "The Stone Sky" (august 2017)

Muud 
 "Mass Effect: Andromeda Initiation" (sügis 2017), "Mass Effecti" arvutimängude sarjaga seotud romaan

Lühiproosa 
 "L'Alchimista", avaldatud kogumikus "Scattered, Covered, Smothered", Two Cranes Press, 2004. 
 "Too Many Yesterdays, Not Enough Tomorrows", Ideomancer, 2004.
 "Cloud Dragon Skies", Strange Horizons, 2005.
 "Red Riding-Hood's Child", Fishnet, 2005.
 "The You Train", Strange Horizons, 2007.
 "Bittersweet", Abyss & Apex Magazine, 2007.
 "The Narcomancer", Helix, kordustrükk veebiajakirjas Transcriptase, 2007.
 "The Brides of Heaven", Helix, kordustrükk veebiajakirjas Transcriptase, 2007.
 "Playing Nice With God's Bowling Ball", Baen's Universe, 2008.
 "The Dancer's War", avaldatud kogumikus "Like Twin Stars: Bisexual Erotic Stories", Circlet Press, 2009.
 "Non-Zero Probabilities", Clarkesworld Magazine, 2009.
 "Sinners, Saints, Dragons, and Haints in the City Beneath the Still Waters", Postscripts, 2010.
 "On the Banks of the River Lex," Clarkesworld Magazine, 11/2010
 "The Effluent Engine," avaldatud kogumikus "Steam-Powered: Lesbian Steampunk Stories", Torquere Press, 2011
 "The Trojan Girl," Weird Tales, 2011
 "Valedictorian," avaldatud kogumikus "After: Nineteen Stories of Apocalypse and Dystopia", Hyperion Book CH, 2012

Esseistika 
 "Geek Wisdom: The Sacred Teachings of Nerd Culture" (kaasautorid: Stephen H. Segal, Genevieve Valentine, Zaki Hasan, ja Eric San Juan, 2011)

Viited

Välislingid 

 Ametlik koduleht
 N.K. Jemisin kirjeldab maailmade loomist
 Fantasy Book Review biograafia
 Carl Brandon Society vikiartikkel
 Feminist Science Fiction vikiartikkel
 Tanel Pern ARVUSTUS: "ÄRA KUNAGI UNUSTA, KES SA OLED" Müürileht, 23. oktoober 2018 (arvustus romaanitõlkele "Viies aastaaeg")
 Triinu Meres Viies aastaaeg Algernon, detsember 2018
 Triin Loide Raamatuarvustus: N. K. Jemisini "Viies aastaaeg" Reaktor, august 2018

Ameerika Ühendriikide ulmekirjanikud
Sündinud 1972